钦定古今图书集成/方舆汇编/职方典/第1495卷 > 曲靖府城池考 通志
## 钦定古今图书集成/方舆汇编/职方典/第1495卷 > 曲靖府城池考 通志

本府。〈南宁县附郭。〉

曲靖府城池　，明洪武二十年建，周六里三分，高三丈，设四门：东曰“乐耕” ，南曰“来薰” ，西曰“胜峰” ，北曰“迎恩” ，增二敌楼于城北，久圮。

皇清康熙二年，总督卞三元、巡抚袁懋功、安普道赵

廷标，副将白世彦、游击董朝禄、单继唐、知府李率祖捐俸重修，有池。

外州县

霑益州城池　，即交水城。明天启三年，巡抚闵洪学建，周三里三分，高一丈九尺。

皇清顺治十六年，迁霑益州治于内。其旧《霑益州城》

为《寻霑》营游击，驻防无池。

陆凉州城池　，即陆凉卫城。明洪武三十一年建，周六里。

皇清康熙六年，裁卫归州，移州治于《内无池》。

罗平州城池　，明万历十五年建，周四百六十丈，高二丈，壕引河水。

皇清康熙四年知州王鸿勋修。按《州志》，明万历庚寅

年，始迁州城于镴山之下。周围三里，门四：东名“宾曦” ，南名“阜民” ，西名“沂浴” ，北名“拱极” ，惟此门未开。池宽二丈，引沂水入池，旋绕周匝，更从城中穿流，以防风火。今已废弛。西北楼久倾，东、南二楼为远近所瞻瞩。知州王鸿勋修未久而倾颓殆尽，知州张含章改为平房。

马龙州城池　明万历四十年，知州张鉴建，周四百五十丈，高一丈三尺，无池。

寻甸州城池　明成化十九年，知府屈伸创筑土城。嘉靖六年，为安铨所破。十二年，抚按檄知府刘秉仁等相地改筑，砌以砖石，周三里三分，无池。按《州志》：“周三里三分，中穿一里三分，背西面东。”

皇清康熙七年二月，火灾东、北二门，城楼，皆毁西、南。

二门城楼倾圮。三十三年，知州黄肇新重修。《平彝县城池　》：“明弘治七年建，正德二年迁建。周围二里一百六十步，高一丈二尺，垛口八百六十四，无池。开东、南、大西、小西四门，建东、南、北、大西、小西城楼五座，铺楼十八座。” 天启二年，为霑益土妇设科等焚毁，明年，参将袁善重修。

皇清康熙三十八年，知县任中宜重修，及东南、大西

小西城楼四座